**Chemare ecoului eminescian**

*Rodica Petruț*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vino-n codru la izvorul

ce aleargă spre neant...

Sub un tei așează-ți dorul,

singur dor, înfrânt, pribeag...

Hai și-ascultă în tăcere,

să-ți recit "Sara pe deal"...

Și-apoi, du-te printre stele,

tu, Luceafăr sideral...

Mâine-n zori, sau mâine seară,

ne vom întâlni din nou !

(căci nu vreau uitare-amară...

chiar de ești doar un ecou)

Vei veni,o știu precis!

Și-ți promit că voi veni,

ca să-nvăț din al tău vis,

un...ecou a deveni...

Acum sunt doar...floare-albastră,

sau de vrei, floare de tei,

ce nu vrea să se-ofilească

peste-o zi, sau două-trei...

Vrea să-și dăruie ardoarea,

cerului, sporind speranțe...

Vrea să-și dăruie culoarea,

codrului, sporind nuanțe...

Și atunci, de-așa va fi,

și va fi, o cred chiar eu;

ea se poate ofili,

devenind și ea...ecou.